**ΔΕΛΤΙΟ ΤΥΠΟΥ**

**Μέλη ΔΕΠ του Πανεπιστημίου Αιγαίου στη λίστα των**

**κορυφαίων επιστημόνων παγκοσμίως**

Για ένατη συνεχή χρονιά δημοσιεύεται η λίστα του οργανισμού Research.com με τους/τις κορυφαίους/ες επιστήμονες σε παγκόσμιο επίπεδο, με βάση τους πλέον αξιόπιστους διεθνώς Δείκτες Επιστημονικής Ποιότητας (H & D-index) και τα επιστημονικά επιτεύγματά τους.

**Το Πανεπιστήμιο Αιγαίου εκπροσωπείται από 9 μέλη ΔΕΠ** στον κατάλογο με τους/τις επιστήμονες του 2023 με τις περισσότερες αναφορές ερευνητικών εργασιών τους σε παγκόσμιο επίπεδο, σημειώνοντας άνοδο σε σχέση με το προηγούμενο έτος αναφοράς (7 μέλη για το 2022) .

Λεπτομέρειες σχετικά με τη μεθοδολογία της κατάταξης μπορούν να αναζητηθούν στον ιστότοπο <https://research.com/our-methodology> .

Τα 9 μέλη του Πανεπιστημίου Αιγαίου που συμπεριλαμβάνονται στη λίστα με βάση τον αντίκτυπο του δημοσιευμένου έργου τους κατά τη διάρκεια του έτους 2023, **ανά θεματική κατηγορία,**είναι**:**

**Ecology and Evolution:**

Το Πανεπιστήμιο Αιγαίου κατατάχθηκε 360ο παγκοσμίως, σημειώνοντας άνοδο σε σχέση με την προηγούμενη κατάταξη, και 2ο σε εθνικό επίπεδο ανάμεσα σε 7 Ελληνικά πανεπιστήμια, με τη συμμετοχή 4 ερευνητών/τριών με 589 δημοσιεύσεις και D-Index 175.

* 1ος σε εθνικό επίπεδο **ο κ. Στέλιος Κατσανεβάκης** (1639η θέση παγκοσμίως), με 240 δημοσιεύσεις, 11.601 ετεροναφορές και D-Index 61.
* 3η σε εθνικό επίπεδο η **κα Θεοδώρα Πετανίδου** (3185η θέση παγκοσμίως), με 153 δημοσιεύσεις, 8.479 ετεροναφορές και D-Index 48.
* 15ος σε εθνικό επίπεδο **ο κ. Παναγιώτης Δημητρακόπουλος** (6140η θέση παγκοσμίως), με 113 δημοσιεύσεις, 8.906 ετεροναφορές και D-Index 34.
* 20ος σε εθνικό επίπεδο **ο κ. Νικόλαος Φύλλας** (6649η θέση παγκοσμίως), με 83 δημοσιεύσεις, 8.778 ετεροναφορές και D-Index 32.

**Computer Science:**

Το Πανεπιστήμιο Αιγαίου κατατάχθηκε 589ο παγκοσμίως και 10ο σε εθνικό επίπεδο ανάμεσα σε 24 Ελληνικά πανεπιστήμια, σημειώνοντας και σε αυτή τη θεματική άνοδο, με τη συμμετοχή 3 ερευνητών με 507 δημοσιεύσεις και D-Index 121.

* 24ος σε εθνικό επίπεδο **ο κ. Ευστάθιος Σταματάτος** (5024η θέση παγκοσμίως), με 127 δημοσιεύσεις, 9.728 ετεροναφορές και D-Index 48.
* 60ος  σε εθνικό επίπεδο o **κ. Γεώργιος Καμπουράκης** (8701η θέση παγκοσμίως), με 175 δημοσιεύσεις, 6.257 ετεροναφορές και D-Index 38.
* 74ος  σε εθνικό επίπεδο o **κ. Δαμιανός Γαβαλάς** (10.262η θέση παγκοσμίως), με 205 δημοσιεύσεις, 5.898 ετεροναφορές και D-Index 35.

**Environmental Sciences :**

Το Πανεπιστήμιο Αιγαίου κατατάχθηκε 434ο παγκοσμίως και 7ο σε εθνικό επίπεδο ανάμεσα σε 11 Ελληνικά πανεπιστήμια, με τη συμμετοχή 3 ερευνητών/τριών με 217 δημοσιεύσεις και D-Index 108.

* 20ος σε εθνικό επίπεδο **ο κ. Αθανάσιος Στασινάκης** (3606η θέση παγκοσμίως), με 80 δημοσιεύσεις, 7.021 ετεροναφορές και D-Index 42.
* 33ος  σε εθνικό επίπεδο o **κ. Θεμιστοκλής Λέκκας** (5426η θέση παγκοσμίως), με 67 δημοσιεύσεις, 4,775 ετεροναφορές και D-Index 36.
* 49ος  σε εθνικό επίπεδο o **κ. Νικόλαος Φύλλας** (7899η θέση παγκοσμίως), με 70 δημοσιεύσεις, 8.106 ετεροναφορές και D-Index 30.